Білім министрлігінде түлектер кешіне ақша жинауды қолдамайды
DATE: 18:13, 22 Мамыр 2017 | GMT +5
TITLE: Білім министрлігінде түлектер кешіне ақша жинауды қолдамайды
URL: https://kaz.inform.kz/news/bilim-ministrliginde-tulekter-keshine-aksha-zhinaudy-koldamaydy_a3028690/
META: DATE: 18:13, 22 Мамыр 2017 | GMT +5
TOTAL WORDS: 128
AUTHOR(S):
TEXT: Бұл туралы ҚР Парламенті Мәжілісінде тілшілер сауалына жауап беру кезінде аталмыш ведомство вице-министрі Бибігүл Асылова мәлім етті, деп хабарлайды ҚазАқпарат. Оның сөзіне қарағанда, түлектер кешіне қатысты ведомствода селекторлық кеңес ұйымдастырылып, соның барысында әрбір білім беру басқармасының өкілдері түлектермен қоштасу шараларын мектептің ішінде өткізу тұрғысында жұмыстар атқарып жатқандығын хабарлаған. «Ал атааналар комитеттері қандай да бір кештерді немесе басқа да шараларды мектептен тыс жерде өткізу тұрғысында өздері шешім қабылдайды. Жалпы түлектермен қоштасу мектепте ұйымдастырылады», -деп нақтылады Асылова. Осы орайда ол министрлік ақша жинау мен қосымша заттарды жалға алу секілді идеяларды қолдамайтындығын қадап айтты. вицеминистр бүгінде атааналармен тиісті жұмыстар жүргізіліп жатқанын, жақында атааналар жиналысы да өткізілгенін жеткізді. Бұл тұрғыда ведомство ағымдағы аптада түлектер кешіне қатысты ақпараттық жұмыстарды күшейтпек. Бұдан бұрын хабарланғандай, ҚР БҒМ түлектер кешіне қаржы жинау мәселесіне түсінік берген болатын
